En totalentreprise er en form for one-stop-shop løsning, når du skal bygge nyt eller gennemføre en større renovering af din bolig. Ved en totalentreprise lægger du hele dit byggeprojekt – og ansvaret for det – over til en entreprenør. Entreprenøren står så for alt lige fra at udforme byggetegninger, beregne materialeforbrug og bestykning, over at søge byggetilladelser og sikre lovligheden af byggeriet, og til selve projekteringen og udførelsen af dit byggeprojekt. Det eneste du skal gøre, er at komme med dine ønsker til byggeprojektet, godkende tegninger og materialevalg, og så ellers godkende de enkelte delleverancer i løbet af byggeriet. Så klarer totalentreprenøren resten. Det sparer dig for at skulle sætte dig ind i en masse tekniske detaljer og lovgivningen omkring byggeprojekter. Samtidig står entreprenøren også for at hyre de forskellige håndværkere ind til byggeprojektet, og for at sikre kvaliteten af det leverende arbejde. Det betyder, at du kun behøver kommunikere med en enkelt part i byggeprojektet. Og kun har et firma, du kan lægge ansvaret og dermed skylden på, hvis der skulle gå noget galt undervejs.